"আনন্দধারা বহিছে ভুবনে" কণিকা বন্দ্যোপাধ্যায়ের সর্বাধিক জনপ্রিয় রবীন্দ্রসংগীত। ১৯৫৬ সালে এই গানটি তিনি প্রথম রেকর্ড করেন। গানটি তিনি শিখেছিলেন সংগীতাচার্য রমেশ বন্দ্যোপাধ্যায়ের কাছ থেকে। রমেশবাবু গানটির মূল সুরটি জানতেন না। তাই স্বরবিতান-সম্মত মিশ্র মালকোষ রাগের বদলে তিনি কণিকাকে গানটি শেখান শুদ্ধ মালকোষ রাগে। আশ্চর্যের বিষয় এই যে এ হেন সুর বিকৃতি বিশ্বভারতীসঙ্গীত সমিতি শুধু অনুমোদনই করেনি, গানটির জনপ্রিয়তায় প্রভাবিত হয়ে কণিকা বন্দ্যোপাধ্যায় গীত সুরটির স্বরলিপি ভি বালসারাকে দিয়ে লিখিয়ে তা স্বরবিতানভুক্ত করে নেয়। আজও অন্যান্য শিল্পীরাও জনপ্রিয়তার বিপরীতে গিয়ে গানটি মূল সুরে গাইবার সাহস বড় একটা দেখান না। পরে আরও দুবার এই সুরেই গানটি রেকর্ড করেন কণিকা স্বয়ং। এই গানটি ছাড়া "বাজে করুণ সুরে" গানটিও কণিকা স্বরলিপি-বহির্ভূত প্রথায় গেয়েছিনিকাএই বিষয়ে বিশদ তথ্য মিলবে শ্রী সৌরভ গঙ্গোপাধ্যায় রচিত "কার গান কার সুর" শীর্ষক নিবন্ধে, প্রকাশিত হয়েছিল "দলছুট" খুদেপত্রীর জানুয়ারি ২০১১ সংখ্যায়।

প্রথম রেকর্ড
সম্মাননা
"আনন্দধারা বহিছে ভুবনে" গানটির রেকর্ড
বিদেশ সফর